वर्ष 2011-12 के बजटीय आकलन में माल ढुलाई 99.30 करोड टन और यात्री वृद्धि दर 6.4 प्रतिशत रहने का अनुमान लगाया गया है. वेतन आयोग की सिफारिशों के अनुरूप बढ़ा वेतन देने और वित्तीय दबाव के बावजूद सकल यातायात प्राप्तियां 1,06,239 करोड़ रुपये रहने का अनुमान है, जो पहली बार एक लाख करोड रुपये का आंकडा पार कर रहा है. सामान्य कामकाजी व्यय 73650 करोड़ रुपये रहने का अनुमान है. लाभांश भुगतान के लिए 6735 करोड़ रुपये का प्रावधान किया गया है.